
                                 Z á p i s n i c a
zo zasadnutia výboru Pozemkového spoločenstva Rokoš Nitrianske Sučany
zo dňa 9.9.2026


Prítomní za výbor PS: Ing. Pavo Caňo,  Ing. Zdenek Národa,  PhDr. Pavol Revay,  Ľubomír Boháč,  

Prítomní za DR:  Mgr. Július Caňo, Vladimír Bukový

Program:
1. Otvorenie a oboznámenie s programom
2. Ťažba dreva- kontrola ťažby
3. Likvidácia nežiadúcich drevín a kríkov
4. Lesná pedagogika so žiakmi ZŠ
5. Územný plán obce -  žiadosť pre Urbársky dom
6. Informácia o stave fin. prostriedkoch
7. Rôzne
8. Záver
        
K bodu 1:
Predseda PS p. Národa privítal prítomných a otvoril zasadnutie výboru. Predložil program zasadnutia, ktorý bol schválený.

K bodu 2: 
   Členovia výboru p. Národa, Caňo, Boháč vykonali kontrolu ťažby drevnej hmoty a navštívili ťažobné porasty. Pán P. Caňo informoval o ťažbe dreva v Dolnej hore. Pán Černák ťahá drevo na skládku a už sa pomaly môže odvážať. V Hornej hore Roman Fio dokončuje ťažbu porastu a je tu aj samovýroba v menšej miere. Budú oslovení odberatelia a najvyššej ponuke za m³ bude vláknina odpredaná. Podobný postup bude aj pri guľatine, kde najvyššia cena vyhráva.   Členovia výboru súhlasili s postupom pri odpredaji drevnej hmoty.
 

 K bodu 3: 
      Pán  Caňo informoval o likvidácii nežiadúcich drevín a kríkov v lesnom poraste/ hloh, hrab, malinčie/ ktorú realizoval Vladislav Rajnoha -Lesnícke práce. Vyčistená plocha sa nachádza nad a pod Boršinskou cestou a pod Vavrincovom celkove 5 úsekov o výmere 5,29 ha.

K bodu 4:  
Pán Caňo informoval o podujatí 8.9.2026 pre žiakov ZŠ s MŠ F. Madvu v Nitr. Sučanoch v rámci lesnej pedagogiky. Žiaci pobudli v prírode navštívili les a získali informácie o poľovníctve a lesníctve hravou formou. Pobyt ukončili pod altánkom na začiatku Červenej doliny kde si opiekli špekáčika a občerstvili sa.

         
K bodu 5:
      Predseda PS p. Národa informoval o územnom pláne obce ktorý je stále v schvaľovacom konaní a zatiaľ nie je možné žiadať o stavebné povolenie na výstavbu urbárskeho domu. Predložil fotodokumentáciu ako by mohol vyzerať realizovaný urbársky dom. Členovia výboru si obrázky prezreli a diskutovali o rozložení miestností , ktoré by sme potrebovali.






K bodu 6:  
  Pán Národa informoval o stave fin. prostriedkov na účte PS 66 994 Eur. 

K bodu 7: Rôzne
· [bookmark: _GoBack]P. Národa sa vrátil k potrebe zakúpenia požiarneho náradia ktorá vzišla od p. Šlabiara na predchádzajúcom zasadnutí výboru. Podľa vyhlášky 121/2002 Z .z. o požiarnej prevencii protipožiarne náradie sa zabezpečuje podľa plošnej výmery lesa. Pri výmere nad 100 ha do 1000 ha /u nás je to 460 ha/ musí byť najmenej 40 kusov náradia aspoň 4 druhov napríklad lopaty motyky, hrable, krompáče a sekery.
Jestvujúce náradie ktoré je uložené u p. Boháča je potrebné skontrolovať a doplniť/zakúpiť/ na požadovaný sortiment náradia  a počet kusov. Zodpovedný sú p. Šlabiar a Boháč.

K  bodu 9:
        Predseda PS poďakoval za účasť a rokovanie ukončil.


Najbližšie zasadnutie výboru PS bude zvolané podľa potreby približne o mesiac.





Zapísal: PhDr. Pavol Revay

                                                                                                      Ing. Zdenek Národa
                                                                                                               predseda
